CELEX: 22009D0017
Language: hr
Date: 2008-02-05 00:00:00
Title: Odluka Zajedničkog odbora EGP-a br. 17/2009 od 5. veljače 2009. o izmjeni Priloga XX. (Okoliš) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               185
            
         22009D0017
   
               L 073/55
            
            
               SLUŽBENI LIST EUROPSKE UNIJE
            
            
               05.02.2009.
            
         
      ODLUKA ZAJEDNIČKOG ODBORA EGP-a
   br. 17/2009
   od 5. veljače 2009.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XX. Sporazumu izmijenjen je Odlukom Zajedničkog odbora EGP-a br. 122/2008 od 7. studenoga 2008. (1)
               
            
         
               (2)
            
            
               Direktivu 2004/35/EZ Europskog parlamenta i Vijeća od 21. travnja 2004. o odgovornosti za okoliš u pogledu sprečavanja i otklanjanja štete u okolišu treba unijeti u Sporazum (2).
            
         
               (3)
            
            
               Direktiva 2004/35/EZ tumači se u skladu s područjem primjene Sporazuma uzimajući posebno u obzir činjenicu da je očuvanje prirode izvan područja ovog Sporazuma,
            
         ODLUČIO JE:
   Članak 1.
   Iza točke 1.h (Uredba (EZ) br. 166/2006 Europskog parlamenta i Vijeća) Priloga XX. Sporazumu umeće se sljedeća točka:
   
               „1.i.
            
            
               
                  32004 L 0035: Direktiva 2004/35/EZ Europskog parlamenta i Vijeća od 21. travnja 2004. o odgovornosti za okoliš u pogledu sprečavanja i otklanjanja štete u okolišu (SL L 143, 30.4.2004., str. 56.).
               Odredbe Direktive, u smislu ovog Sporazuma, sadrže sljedeće prilagodbe:
               
                           (a)
                        
                        
                           Ne dovodeći u pitanje budući razvoj Zajedničkog odbora EGP-a treba imati na umu da sljedeći akti Zajednice nisu unijeti u Sporazum o EGP-u:
                           
                                       i.
                                    
                                    
                                       Direktiva Vijeća 79/409/EEZ od 2. travnja 1979. o očuvanju divljih ptica (Direktiva o pticama);
                                    
                                 
                                       ii.
                                    
                                    
                                       Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore (Direktiva o staništima).
                                    
                                 Stoga sva pozivanja na te akte ne primjenjuju se na države EFTA-e.
                        
                     
                           (b)
                        
                        
                           Članak 2. stavak 3. ne primjenjuje se na države EFTA-e.
                        
                     
                           (c)
                        
                        
                           U vezi s državama EFTA-e, ‚zaštićene vrste i prirodna staništa’ znači:
                           Kad država EFTA-e tako odredi, svako stanište ili sorta ili vrste staništa ili sorata koje država EFTA-e odredi za jednake namjene kao što su one Direktiva navedenih u članku 2. stavku 3.”
                        
                     
         Članak 2.
   Tekst Direktive 2004/35/EZ na islandskom i norveškom jeziku koji se objavljuje u Dodatku o EGP-u Službenom listu Europske unije vjerodostojan je.
   Članak 3.
   Ova Odluka stupa na snagu 6. veljače 2009., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 5. veljače 2009.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 339, 18.12.2008., str. 114.
   
      (2)  SL L 143, 30.4.2004., str. 56.
   
      (3)  Ustavni su zahtjevi navedeni.